CELEX: 62014CN0105
Language: hr
Date: 2014-03-05 00:00:00
Title: Predmet C-105/14: Zahtjev za prethodnu odluku koji je 5. ožujka 2014. uputio Tribunale di Cuneo (Italija) – Kazneni postupak protiv Iva Taricca i dr.

24.6.2014   
            
            
               HR
            
            
               Službeni list Europske unije
            
            
               C 194/10
            
         Zahtjev za prethodnu odluku koji je 5. ožujka 2014. uputio Tribunale di Cuneo (Italija) – Kazneni postupak protiv Iva Taricca i dr.
   (Predmet C-105/14)
   2014/C 194/12
   Jezik postupka: talijanski
   
      Sud koji je uputio zahtjev
   
   Tribunale di Cuneo
   
      Stranke glavnog postupka
   
   Ivo Taricco,
   Ezio Filippi,
   Isabella Leonetti,
   Nicola Spagnolo,
   Davide Salvoni,
   Flavio Spaccavento,
   Goranco Anakiev
   
      Prethodna pitanja
   
   
               (a)
            
            
               Je li izmjenom posljednjeg stavka članka 160. talijanskog Kaznenog zakonika koja je uvedena Zakonom br. 251 iz 2005., u dijelu u kojem se nakon prekida zastarnog roka predviđa njegovo produljenje samo za četvrtinu, čime je omogućena zastara kaznenih djela, a time i njihova nekažnjivost bez obzira na pravodobno poduzimanje mjera kaznenog progona, prekršena odredba o zaštiti tržišnog natjecanja iz članka 101. UFEU-a?
            
         
               (b)
            
            
               Je li izmjenom posljednjeg stavka članka 160. talijanskog Kaznenog zakonika koja je uvedena Zakonom br. 251 iz 2005., u dijelu u kojem se nakon prekida zastarnog roka predviđa njegovo produljenje samo za četvrtinu, čime bez kaznenopravnih posljedica ostaju kaznena djela koja počine beskrupulozni gospodarski subjekti, talijanska država uvela jedan oblik potpore zabranjene prema članku 107. UFEU-a?
            
         
               (c)
            
            
               Je li izmjenom posljednjeg stavka članka 160. talijanskog Kaznenog zakonika koja je uvedena Zakonom br. 251 iz 2005., u dijelu u kojem se nakon prekida zastarnog roka predviđa njegovo produljenje samo za četvrtinu, čime se omogućava da nekažnjeno prođu oni koji zloupotrebljavaju direktivu Europske zajednice, talijanska država neopravdano uvela dodatno izuzeće u odnosu na ona koja su taksativno navedena u članku 158. Direktive Vijeća 2006/112/EZ od 28. studenoga 2006 (1)?
            
         
               (d)
            
            
               Je li izmjenom posljednjeg stavka članka 160. talijanskog Kaznenog zakonika koja je uvedena Zakonom br. 251 iz 2005., u dijelu u kojem se nakon prekida zastarnog roka predviđa njegovo produljenje samo za četvrtinu, čime se odustaje od kažnjavanja djela kojima se državi oduzimaju sredstava potrebna među ostalim i za ispunjavanje obveza prema Europskoj uniji, povrijeđeno načelo zdravih javnih financija utvrđeno člankom 119. UFEU-a?
            
         
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.)